Бадай, галоўным фаварытам сёлетняга песеннага спаборніцтва лічыцца прадстаўнік Расіі Сяргей Лазараў. Прынамсі, вядучая еўрапейская букмекерская кантора Wіllіam Hіll прымае стаўкі на яго перамогу з высокім каэфіцыентам 3,0 (летась дакладна такі ж быў у шведа Монса Зелмерлёва, які ў выніку і выйграў "Еўрабачанне"). Нягледзячы на такія авансы — а можа, і ў памкненні іх апраўдаць, - артыст разнявольвацца не стаў і прыляцеў у Стакгольм адным з першых. Лазараў уразіў міжнародную прэсу надзвычайнай працаздольнасцю і сапраўды эфектным нумарам — не толькі высокатэхналагічным, але і акрабатычным!